Telman İsmayılov

İsmayılov Telman Mərdan oğlu () — Rusiyada yaşayan biznesmen və AST Şirkətlər Qrupunun sahibi, Rusiya milyarderi.

 Həyatı 
Telman İsmayılov 1956-cı ildə Göyçay rayonunda anadan olub. 

1973-1976-cı illərdə Azərbaycan Xalq Təsərrüfatı İnstitutunda təhsil aldığı bildirilir, lakin təhsil müəssisəsi bu məlumatı təkzib edib.

 Fəaliyyəti 
Telman İsmayılov tərəfindən Türkiyənin Antalya şəhərində beş ulduzlu "Mardan Palace" adlı otel inşa olunub. 23 may 2009-cu ildə "Mardan Palace" otelinin açılış mərasimi olmuşdur. Otelin açılış mərasiminə Türkiyənin baş naziri Rəcəb Tayyib Ərdoğan və dünya şöhrətli müğənnilər dəvət olunmuşdur. Otelin tikintisi 1,4 milyard dollara başa gəlmişdir.Azərbaycanlı iş adamının Antalyadakı ultramüasir otelinin açılışı olub  APA, 24 may 2009Tayyib Ərdoğan azərbaycanlı iş adamının otelinin açılışında iştirak edəcək  ANS, 22.05.2009

Üç oğlu, Ələkbər ,Sərxan,Elxan ailə biznesində fəal iştirak edirlər.

Məlumatlara görə Telman İsmayılov Türkiyənin "Antalyaspor" klubunu satın almaq istəyir. Hazırda onun oğlu "Antalyaspor"un vitse-prezidentidir.Azərbaycanlı biznesmen "Antalyaspor"u satın alır  ANS, 29.05.2009

Azərbaycandan olan biznesmen Türkiyədə türk vətəndaşlığına keçmək üçün rəsmi müraciət edib. T. İsmayılov Türkiyəni çox sevdiyini və özünün də türk olduğunu bildirib: "Rusiya pasportum var, ancaq Türkiyəyə aşiqəm. Bu səbəblə vətəndaşlığa keçmək üçün müraciət etdim"Azərbaycanlı iş adamı Telman İsmayılov Türkiyə vətəndaşlığına keçmək üçün rəsmi müraciət edib  APA, 25 may 2009. Telman İsmayılov Avrasiya Yəhudi Kongresinin vitse-prezidentidir. Dağ yəhudilərindən olan Telman İsmayılovun sərvətinin 3 milyard dollar olduğu təxmin edilir. İsrailin Akko şəhərində atasının adına sinaqoq tikdirmişdir.

 İstinadlar 

 Xarici keçidlər 
 AST Group
 Telman İsmayılov müsahibə 

Kateqoriya:Dağ yəhudiləri
Kateqoriya:Azərbaycan yəhudiləri
Kateqoriya:Azərbaycan maliyyəçiləri
Kateqoriya:Azərbaycan iş adamları
Kateqoriya:Rusiya milyarderləri
Kateqoriya:Rusiya iş adamları
Kateqoriya:Bakıda doğulanlar
Kateqoriya:Azərbaycan Dövlət İqtisad Universitetinin müəllimləri
Kateqoriya:Rusiya yəhudiləri